Онға самалап һыу ҡойоп, 3-4 аш ҡалағы (самалап) ҡомалаҡ ҡайнатмаһы һалып болғатабыҙ. Ҡамыр ҡуйы ҡаймаҡ хәлендә булырға тейеш. Тағы ярты сәғәт тирәһенә йылы урынға ҡуябыҙ. Ҡамыр әсеп сыҡҡас, бер аҙ һыу өҫтәп, кәрәгенсә тоҙ, он һалып, ҡуйы рәүешкә килтереп баҫабыҙ. Йылы урынға ҡуябыҙ. Ҡамыр ҡалҡып сыҡҡас, табаларға бүлеп һалабыҙ, ҡамыр бер аҙ күтәрелгәс, эҫе мейескә бешерергә ҡуябыҙ.